6d1040140b033d4731d735d2daab0bbf

Hej jeg er pige på 18 år som er i et fast forhold. 

Jeg har igennem hele forholdet taget mine p-piller korrekt, men har oplevet nogle gange og nu at jeg stadig bliver lidt panisk over om man måske er gravid. Så mit spørgsmål går på om man stadig kan være gravid selvom man får sin menstruation? Da jeg har fået min menstruation 2 gange siden jeg sidst havde sex med samme styrke. Kun i en lille periode følte jeg at jeg havde en større tissetrang end normalt, men det er gået væk igen.

 
P-piller og graviditet
======================


ungzone.dk
2020.29

Hejsa,

Man kan godt være gravid, og stadig få sin menstruation. Det er meget individuelt, hvordan graviditet mærkes for den enkelte, og det kan derfor være svært at gætte sig til, på baggrund af sådanne ting. Hvis du har taget dine p-piller korrekt, er sandsynligheden for at du er gravid, meget lille. Hvis du frygter om du er gravid, kan du købe en graviditetstest i ethvert supermarked eller dagligvarebutik, og teste dig selv. Det er den nemmeste måde at finde ud af det på. 

Jeg håber du kunne bruge svaret, og ellers er du velkommen til at skrive ind igen. 

Mange hilsner fra Regitze   
  

Hej med dig,

Hvis man tager sine p-piller korrekt, er sandsynligheden for graviditet meget lille. Selvom sandsynligheden er meget lille, er det dog stadig en mulighed, at man kan blive gravid. Fordi du er så bekymret for, om du er gravid, er mit råd, at jeg synes, du skal tage en graviditetstest. På den måde kan du få et endeligt svar. En anden mulighed er at besøge lægen og få taget et graviditetstest der.

Om man kan være gravid og samtidig få sin menstruation, mens man er på p-piller, er jeg faktisk i tvivl om. Jeg har selv søgt flere steder, men har fået forskellige svar. Som jeg forstår det, er menstruationen, mens man er på p-piller, ikke er en rigtig menstruation, men en menstruation, der kommer af, at man i syv dage ikke tager en pille, hvorved mængden af hormoner i kroppen falder, og slimhinden udskilles fra livmoderen. Hvis du tager en graviditetstest hos lægen, kan du samtidig stille dette spørgsmål. Lægen er klart den bedste til at besvare det :-)

Jeg håber, du finder ud af det og kan få lidt ro.   
  


De bedste hilsner,

Sofie

 